Ягунов, Павел Максимович

Ягунов Павел Максимович (1900 иестэ якшамковонь 10 чи Цибирьцина велесэ —  1942 ие медьковонь 5 чистэ) — советэнь ушмодей.

Чачсь Павел Максимович сокицянь-видицянь семиясо. Прядсь 1923 иестэ велень тонавтнима тарка ды 4-це Ташкентэнь вейсэндязь ойнань тонавтнема тарка (), 1930 ды 1938 иетнестэ «Выстрел» курсатнень.

Якстере Армиям тусь эсензэ мелензэ коряс 1919 иестэ. В 1938 иестэ ульнесь командирэкс 65-це ледницянь полконть Васолонь Чилисемасо, ульнесь полковникекс. Секе иень медьковсто ульнесь пекстазь, - сонзэ полазо Юлия Александровна ульнезь озавтозь. 1938 иень умарьковсто сонзэ озавтызь 10 иес, 1939 иень аштемковсто ульнесь идезь ды одов саизь партияв. Ульнесь путозь Бакунь ялго шождань тонавтнема тарканть () прявтокс. 

Кода лецтни Павел Максимовичтэ тейтерезэ, Клара Павловна Ягуновась:

«… Седей эсь кирде, кода тензэ теильть башка паро мелень тешкст. Кода-бути лавкань ветицясь кучсь тенек кудос парго кочксезь чувтумарень марто. Кудосо кияк покштнеде эзь ульне, мон саия кучовксонть. Тетям пек кежть савтнесь тень коряс ды вешисэть мекев паргонть саемензэ, ды колияк истя а теезельть. 

Мельсэ кирдян минек самонть Васолонь Чилисемас. Тетям полконь командирэкс ульнесь. Сонзэ мереманзо коряс васняяк ульнесь витезь-петнезь кудотне ды нупальтне кедь ало важодицянзо, седе мейле, меельцекс, кода ушодовсь кельмесь – миненк. Баку ошсо, кода ульнесь  покш прявтокс, эрямо таркань явшемстэ меельцекс ды аваль сех вадрянть кадызе эстензэ...»

1941 иень таштамковсто путозь 138-це ледницянь дивизиянь командирэкс, кона 1942 иень якшамковонь куншкасто ульнесь 51-це армиясонть Керчень модаулосо.

Панжиковонь 17 чистэ Аджимушкаень кевеньанокстамо таркась, косо аштесь Ягуновонь отрядозо ульнесь саезь кирьксэс немецтнэсэ.

Маштозь 1942 иень медьковонь 5 чистэ.

 Сёрм. 

Category:Эрзянь Ине ломанть
Я
Я